Diari Oficial de la Generalitat Valenciana


Sumari del DOGV 5014, del 26-05-2005 (2005/5968)

RESOLUCIÓ de 23 de maig de 2005, de la directora de l'Institut Valencià d'Estadística, per la qual es convoquen beques per a la realització de pràctiques professionals en l'Institut Valencià d'Estadística (IVE).
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5014

Data del DOGV
:   26-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5968


Data del document
:   23-05-2005

Organisme emissor
:   Institut Valencià d'Estadística

Tipus de document
:   Resolució

Descriptors 

:   * suport econòmic
    * ciència econòmica
    * ajuda pública
    * personal sanitari
    * assignació per estudis
    * estadística
    * matemàtiques
    * professió de la informàtica
    * ciència administrativa

RESOLUCIÓ de 23 de maig de 2005, de la directora de l'Institut Valencià d'Estadística, per la qual es convoquen beques per a la realització de pràctiques professionals en l'Institut Valencià d'Estadística (IVE). [2005/M5968]
  
En el marc general d'impuls de la funció estadística pública valenciana, l'IVE promou una oferta formativa destinada a recents titulats universitaris en distintes disciplines perquè puguen accedir a la realització de pràctiques professionals en els seus àmbits d'actuació. Es tracta, en definitiva, d'afavorir la integració d'este personal en entorns que afavorisquen el seu perfeccionament professional en el camp de l'estadística pública, com a continuació de la seua formació acadèmica, contribuint al mateix temps al compliment dels objectius del vigent Plans Valencià d'Estadística (PVE).
  
D'acord amb les funcions atribuïdes a l'Institut Valencià d'Estadística en la Llei 5/1990, de 7 de juny, d'Estadística de la Comunitat Valenciana, en la Llei 14/1997, de 26 de desembre, per la qual es crea l'IVE, en el Decret 65/1998, pel qual s'aprova el Reglament Orgànic i Funcional de l'IVE, i de conformitat amb el que disposa l'article 4.1 del Decret 108/1992, de 6 de juliol, del Govern Valencià, pel qual es regula la concessió de beques, i en la Llei 38/2003, de 17 de novembre, General de Subvencions, resolc:
  
Primer
  
Convocar concurs públic per a la concessió de beques, a fi de realitzar pràctiques professionals en l'àmbit d'actuació de l'Institut Valencià d'Estadística.
  
Segon
  
Aprovar les bases per les quals es regirà la seua concessió, incloses com Annex I de la present resolució. Les beques es regiran pel que disposen les bases de la convocatòria i pel Decret 108/1992, de 6 de juliol, del Govern Valencià, pel qual es regula la concessió de beques.
  
Tercer
  
La dotació econòmica de les beques serà sufragada a càrrec del capítol IV, línia SE000001 del pressupost de l'IVE per a l'exercici 2005, per un import global màxim de 78.925,00 euros.
  
Quart
  
La present resolució entrarà en vigor l'endemà de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant de l'òrgan que dictà l'acte, en el termini d'un mes comptat des de l'endemà de la publicació de la present resolució.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptat des de l'endemà de la publicació de la present resolució.
  
València, 23 de maig de 2005.- La directora de l'IVE: María Bonilla Musoles.
  
ANNEX I
  
Bases de la convocatòria de beques per a la realització de pràctiques professionals en l'Institut Valencià d'Estadística
  
Primera. Objecte específic
  
1. La present convocatòria té per objecte específic la concessió de beques de pràctiques professionals per a la formació complementària i especialització dels becaris en línies de treball promogudes en distints àmbits d'actuació de l'IVE per a donar cobertura als objectius informatius i instrumentals del vigent Plans Valencià d'Estadística (PVE) i els seus Programes Anuals de desenvolupament.
  
2. Es convoquen un total d'onze beques amb la següent distribució per àmbits i perfils de titulació especificats en la base segona b):
  
a) Planificació, Producció i Difusió Estadística: nou beques
  
- Perfil 1: sis beques
  
- Perfil 2: dos beques
  
- Perfil 3: una beca
  
b) Sistemes d'Informació: dos beques
  
- Perfil 4: dos beques
  
3. Les persones seleccionades per a la cobertura dels perfils 1, 2 i 4 desenvoluparan les pràctiques formatives objecte d'estes beques en la seu central de l'IVE a València. D'altra banda, les activitats a desenvolupar pel becari o becària de perfil 3 tindran lloc en la seu de l'IVE a Alacant.
  
4. Cada sol·licitud vindrà referida a un únic perfil.
  
Segona. Requisits dels sol·licitants
  
1. Per a optar a estes beques serà necessari el compliment dels requisits següents:
  
a) Tindre la nacionalitat espanyola o de qualsevol altre país membre de la Unió Europea i residència en un municipi de la Comunitat Valenciana en el moment de la sol·licitud de la beca.
  
b) Estar en possessió del títol que s'especifica per a cada un dels perfils detallats a continuació o altres homologats o equivalents en la Unió Europea, amb data d'acabament dels corresponents estudis posterior al mes de maig de 2000.
  
- Perfil 1: llicenciat o llicenciada en Matemàtiques o en Ciències i Tècniques Estadístiques.
  
- Perfil 2: llicenciat o llicenciada en Ciències Econòmiques, en Ciències Empresarials, o en Administració i Direcció d'Empreses.
  
- Perfil 3: diplomat universitari o diplomada universitària en Infermeria.
  
- Perfil 4: llicenciat o llicenciada, enginyer o enginyera en Informàtica.
  
c) No trobar-se sotmés en algun dels supòsits previstos en l'article 13.2 de la Llei 38/2003, General de Subvencions.
  
d) Cap persona podrà gaudir amb caràcter simultani de més d'una beca professional, ni successivament de més de dos beques professionals en l'àmbit d'actuació de l'IVE, ja siguen en períodes consecutius o alterns, per la qual cosa la duració màxima establida en tots els casos serà de 24 mesos. A estos efectes no seran computables les beques gaudides amb anterioritat a la convocatòria realitzada per resolució de 17 de març del 2004 (DOGV del 2 d'abril de 2004), que va establir per primera vegada esta limitació temporal.
  
Tercera. Dotació i duració de les beques
  
1. La dotació de cada una de les beques és de 1.025,00 euros bruts mensuals, dels que es deduiran les corresponents retencions fiscals.
  
2. El període de gaudi començarà el dia especificat en la resolució de concessió i finalitzarà el 31 de desembre de 2005. No obstant, el dit període podrà prorrogar-se per als mesos que resten fins a completar el període màxim de gaudi d'un any establit en l'article 3 del Decret 108/1992, sempre que hi haja consignació pressupostària adequada i suficient per a l'exercici 2006.
  
Quarta. Formalització de les sol·licituds i termini de presentació
  
1. Les sol·licituds, omplides segons el model que figura com annex II de la present Resolució, així com qualsevol altre tipus de correspondència posterior, aniran dirigides a l'Institut Valencià d'Estadística i es presentaran en el Registre de l'IVE (plaça de Nàpols i Sicília, 10, 3a planta) o per qualsevol dels mitjans previstos en l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
  
2. Els impresos de sol·licitud també estaran a disposició de les persones interessades en els punts d'informació PROP, en l'adreça d'internet http://www.ive.es i en el Registre de l'IVE.
  
3. El termini de presentació de sol·licituds serà de 15 dies hàbils comptadors a partir del dia següent al de la publicació d'esta convocatòria en el Diari Oficial de la Generalitat Valenciana.
  
4. Les sol·licituds hauran de dur adjunta la documentació següent:
  
a) Fotocòpia confrontada del document nacional d'identitat o del document equivalent en el cas de nacionals d'estats membres de la Unió Europea.
  
b) Original o còpia confrontada del certificat d'empadronament en un municipi de la Comunitat Valenciana, en el cas que no conste acreditat en el document nacional d'identitat o el que figure en este siga diferent del domicili que s'haja fet constar en la sol·licitud.
  
c) Currículum de la persona sol·licitant, en el qual s'indicarà la trajectòria acadèmica i l'experiència professional i es faran constar les dades personals, la data i el lloc de naixement, el domicili a efectes de notificacions, el telèfon i una foto recent tipus carnet del sol·licitant.
  
d) Fotocòpia confrontada del títol de llicenciat, enginyer o diplomat o del resguard acreditatiu d'haver-ho sol·licitat.
  
e) Fotocòpia confrontada del certificat acadèmic complet de les matèries cursades on figuren les qualificacions obtingudes i dates en què es van obtindre.
  
f) Fotocòpies confrontades de documents que acrediten la possessió de títols, cursos i mèrits que figuren en el currículum. No es valoraran aquells mèrits que no s'acrediten documentalment per mitjà de documents originals o còpies confrontades.
  
g) Declaració responsable d'estar al corrent del compliment de les obligacions tributàries i amb la Seguretat Social imposades per les disposicions vigents.
  
5. Els aspirants que van presentar en el seu dia, en el termini i en la forma adequats, les corresponents sol·licituds a les beques convocades per Resolució de la directora de l'IVE de 17 de març de 2004 (DOGV núm. 4725, de 2 d'abril de 2004), i que desitgen concursar en esta convocatòria, podran presentar únicament la sol·licitud fent constar expressament que ja va ser aportada la documentació oportuna, podent afegir-hi els documents que consideren convenients per a acreditar mèrits posteriors als presentats en la convocatòria mencionada.
  
6. Una vegada conclòs el termini de presentació de sol·licituds, i en el termini màxim de 10 dies, la comissió avaluadora que s'establix en la base sexta examinarà el compliment dels requisits per a l'admissió de sol·licituds i aprovarà la relació provisional d'admesos i exclosos a la convocatòria, que serà exposada en el tauler d'anuncis de l'entitat i en la pàgina d'internet www.ive.es, als efectes que els interessats puguen al·legar i esmenar, si és el cas, el que estimaren convenient al seu dret, durant el termini de 10 dies, vençut el qual, i després de l'examen de les reclamacions o al·legacions presentades, la comissió avaluadora acordarà l'aprovació de la relació definitiva de sol·licituds admeses i excloses, que s'exposarà en els mateixos llocs que la provisional.
  
Als efectes d'admissió o exclusió de sol·licituds es tindrà en compte:
  
1r. La presentació en el termini establit de la instància.
  
2n. El compliment dels requisits establits en l'article 70 de la Llei de Règim Jurídic de les Administracions Públiques i del Procediment Administratiu Comú.
  
3r. El compliment dels requisits establits en la base segona de la convocatòria.
  
Cinquena. Avaluació i selecció
  
1. L'avaluació i selecció de les sol·licituds es realitzarà en concurrència competitiva, prenent en compte exclusivament la documentació aportada amb la instància i aquella altra que haja pogut exigir l'Institut Valencià d'Estadística per a esmena de la sol·licitud.
  
2. L'avaluació de les sol·licituds es realitzarà basant-se en els criteris següents:
  
h) Nota mitjana de l'expedient acadèmic de la titulació exigida per a la participació en la convocatòria segons s'establix en la base segona b): fins a 8 punts.
  
i) Una altra formació acadèmica: fins a 4 punts.
  
j) Experiència professional i altres aspectes curriculars relacionats amb l'àmbit d'actuació de la beca: fins a 4 punts.
  
k) Coneixements de Valencià: fins a un màxim d'1 punt en funció dels nivells de coneixement del Valencià establits per la Junta Qualificadora de Coneixements de Valencià.
  
l) Altres idiomes comunitaris: fins a 1 punt.
  
m) Per a l'àmbit de Planificació, Producció i Difusió Estadística:
  
- Perfils 1 i 2 establits en la base segona b): coneixements de programari estadístic, bases de dades, ofimàtica avançada i ferramentes per a la web: fins a 3 punts.
  
- Perfil 3 establit en la base segona b): coneixement de sistemes de codificació de malalties i coneixements en salut pública: fins a 3 punts.
  
n) Per a l'àmbit de Sistemes d'Informació:
  
- Perfil 4 establit en la base segona b): coneixements de Java, javascript, php, XML, ORACLE relacional, ORACLE OLAP option, MySQL i Linux: fins a 3 punts.
  
Sisena. Comissió avaluadora
  
1. Per a l'examen de les sol·licituds de beques es constituirà una comissió avaluadora d'acord amb el que preveu el Decret 108/1992, que tindrà la composició següent:
  
- President: cap de l'Àrea Tècnica de l'IVE
  
- Vocal: cap del Servici de Coordinació, Planificació i Difusió Estadística
  
- Vocal: cap del Servici d'Estadístiques Demogràfiques i Socials
  
- Vocal: cap del Servici d'Estadístiques Econòmiques
  
- Vocal: cap del Servici de Sistemes d'Informació
  
- Vocal: cap del Servici de Gestió Administrativa
  
- Secretari: cap de la Secció d'Administració
  
2. La comissió d'avaluació es regirà per les normes contingudes en el capítol II del títol II de la Llei de Règim Jurídic de les Administracions Públiques i del Procediment Administratiu Comú. Els membres de la comissió podran ser assessorats pel personal tècnic que es considere necessari, que podrà assistir a les sessions d'avaluació amb veu però sense vot.
  
3. Amb caràcter previ a l'elevació de la proposta de resolució, la comissió, a través del seu secretari, posarà de manifest l'expedient als interessats durant el termini de 10 dies hàbils, perquè manifesten el que al seu dret convinguera, podent en este període desistir de la seua sol·licitud. Si no opten pel desistiment, en este termini hauran de presentar la documentació acreditativa del compliment de les seues obligacions fiscals i amb la Seguretat Social, així com la documentació acreditativa de què tenen cobertura sanitària.
  
Als efectes previstos en este paràgraf, la comunicació entre la Comissió Avaluadora de l'IVE i els interessats podrà dur-se a terme per correu electrònic, si així es fa constar en la sol·licitud, de conformitat amb el que disposen els article 45.3 i 59.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i sense perjudici de la preceptiva notificació de la resolució.
  
4. Finalitzat el procés de selecció i el termini a què es referix el número anterior, la comissió avaluadora, a través del seu president, elevarà la directora de l'IVE en un termini no superior a 10 dies, la proposta de selecció de candidats que contindrà la relació de beneficiaris per perfils i, si és el cas les llistes de reserva per a cada perfil a efectes d'eventuals revocacions, renúncies o abandons dels beneficiaris en els termes previstos en la present Resolució. La comissió podrà així mateix declarar deserta, totalment o parcialment, l'adjudicació de les beques convocades.
  
5. La directora de l'IVE es reserva la facultat d'interpretar el contingut d'esta convocatòria.
  
Sèptima. Concessió i pròrroga
  
1. Les beques seran adjudicades per mitjà de resolució de la directora de l'IVE, a la vista de la proposta de la comissió avaluadora, en el termini màxim de tres mesos a partir del dia següent al de l'acabament de presentació de sol·licituds. En la resolució de concessió s'indicarà la data d'inici del gaudi de la beca, que en cap cas serà superior a un mes, a comptar de la data de notificació de la resolució de concessió.
  
La concessió es publicarà en el Diari Oficial de la Generalitat Valenciana, i es notificarà als interessats, podent efectuar-se per mitjà de correu electrònic, de conformitat amb el que disposen els article 45.3 i 59.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si els participants consenten el correu electrònic com a mitjà de notificació.
  
2. La pròrroga de la beca prevista en la base tercera, número 2, de la present resolució s'efectuarà per resolució de la directora de l'IVE, amb un informe previ favorable del cap de l'Àrea Tècnica de l'IVE.
  
Vuitena. Drets i obligacions dels becaris
  
1. Són drets dels becaris en l'àmbit d'esta convocatòria:
  
o) Percebre l'ajuda econòmica establida en la convocatòria, que no tindrà naturalesa salarial.
  
p) Obtindre de l'IVE la col·laboració i suport necessaris per al desenvolupament normal de la seua formació, especialització i capacitació professional en l'àmbit de l'estadística pública.
  
2. Una vegada reben la notificació d'haver sigut seleccionats per a una beca, els becaris estaran obligats a:
  
a) Realitzar les activitats previstes en els seus programes de formació i especialització tècnica.
  
b) Complir els objectius del programa de formació i especialització amb aprofitament i les directrius establides pel seu tutor.
  
c) Atindre's al règim intern o de funcionament de l'Institut Valencià d'Estadística. A l'efecte, tindran una dedicació a les activitats de formació i especialització objecte de la beca de 35 hores setmanals, i sense perjudici del que establix la base novena c).
  
d) Mantindre el secret estadístic i guardar confidència sobre qualsevol informació procedent dels resultats obtinguts durant el desenvolupament de la beca en els termes establits en la Llei 5/1990, d'Estadística de la Comunitat Valenciana. Esta obligació es mantindrà encara després que el becari concloga la seua vinculació amb l'Institut Valencià d'Estadística.
  
e) No publicar cap article, ni trametre cap comunicació a qualsevol entitat o organisme sobre matèries relacionades amb el tema de la beca, sense prèvia autorització expressa de la directora de l'IVE. En el cas que hi haja autorització, el becari o la becària haurà de fer constar que l'activitat s'ha realitzat per mitjà d'una beca de l'IVE.
  
f) Presentar el tutor o tutora, en l'últim mes de duració de la beca, una memòria d'activitats realitzades.
  
g) Les obligacions previstes en l'article 14 de la Llei 38/2003, General de Subvencions.
  
3. Les beques concedides són incompatibles amb qualsevol altra beca o ajuda, així com amb el desenvolupament d'una activitat laboral regular. La infracció d'esta regla autoritzarà a l'Institut Valencià d'Estadística a revocar la concessió de la beca.
  
4. La condició de becari no generarà en cap moment relació laboral amb la Generalitat Valenciana. La condició d'integrant de la borsa de reserva de becaris/àries tampoc generarà en cap moment relació laboral amb la Generalitat Valenciana, ni compromís d'accedir en qualsevol moment a la condició de becari o becària.
  
Novena. Obligacions de l'Institut Valencià d'Estadística
  
1. Són obligacions de l'Institut Valencià d'Estadística respecte dels becaris acollits a la present convocatòria:
  
h) Proporcionar al becari o becària el suport necessari i facilitar-li la utilització dels mitjans, instruments o equips que resulten precisos per al normal desenvolupament de la seua activitat.
  
i) Designar un tutor o tutora, amb rang de cap de servici, per a la coordinació i orientació de l'activitat del becari o becària.
  
j) Vetlar pel desenvolupament adequat del programa de formació del becari o becària, sense que puga exigir-se-li la realització de qualsevol altra activitat que no estiga relacionada amb el desenvolupament de la seua formació específica o especialització durant el seu transcurs.
  
2. Una vegada finalitzat el termini de la beca, i amb l'informe favorable del tutor o tutora, s'expedirà el corresponent certificat d'aptitud i aprofitament a favor del becari o becària.
  
Deu. Revocació
  
L'IVE, previ expedient instruït a l'efecte, amb audiència a l'interessat, podrà revocar o interrompre el gaudi de la beca si hi concorre alguna de les causes següents:
  
k) Obtenció de l'ajuda sense reunir els requisits requerits en la convocatòria, o per mitjà de falsedat en document públic.
  
l) Incompliment de les obligacions dels becaris establides en la base octava d'esta convocatòria.
  
m) No incorporar-se a la destinació en la data límit que els haja sigut fixada en la notificació, o abandó del mateix durant el període de gaudi de la beca.
  
n) La no acceptació de la beca i la no presentació de la documentació que se li puga sol·licitar per a la formalització de la beca en els terminis establits.
  
o) Trobar-se sotmés en algun dels supòsits d'incompatibilitat que establix la Llei 53/1984, de 26 de desembre, d'Incompatibilitats del Personal al Servici de les Administracions Públiques (BOE de 4 de gener de 1985). El beneficiari o beneficiària haurà de reintegrar les quantitats percebudes fins al moment de la revocació administrativa de l'atorgament de la beca, així com els corresponents interessos de demora.
  
p) Trobar-se sotmés en algun dels supòsits previstos en l'article 13.2 de la Llei 38/2003, General de Subvencions.
  
Onze. Forma de pagament